उसी चेते ऐ, जदों पहले-पैहल ओदा राकेश घरा बाहर टूर पर जंदा हा तां ओ ओदा रस्ता दिखदी रौहन्दी ते कदें ओ तौले घर नईं परतौंदा तां ओदे मने च डींग्गे-त्ररेडे ख्याल जनम लैन लेई पौंदे। जिन्दे कोला छुटकारा पाना मुश्कल होई जदा। ते कदें ओ रातीं बी जिसले घर नईं औंदा तां रात ओदे लेई “कैहर” बनियै औंदी। ते फी उसी सस इकले दिक्खियै लाडे नैं आइयै सोआलदी। जियां ओ ओदी नूह नईं- निक्की नेई धी ऐ। पहले-पैहल तै ससू गी इयां करदे दिक्खियै उसी बड़ी शर्म आई ही ते ससू गी उन्न आक्खेया बी ऐ हा. “मां जी तुम जाइयै आराम करो ते में सेई जन्नी आं।”